Amazon.com: Nico Schamrel: Books, Biography, Blog, Audiobooks, Kindle
About Nico Schamrel
Van sy kortverhale verskyn in verskeie keurbundels. Nico ontvang ook 'n benoeming van Croyez Literêre Toekennings vir sy kortverhaal By Mooirivier se brug wat in sy debut bundel, Engela, opgeneem is.
STEPPIE LYK SOOS HEUNINGWAS - gebaseer op 'n ware verhaal en gebeure, het 'n paar jaar geneem om te skryf. Die verhaal het my diep geraak omdat soveel van die karakters gebaseer is op ware mense, bekend aan my.
Titles By Nico Schamrel
Sondebok Swartskaap (Afrikaans Edition) Dec 28, 2020
Koster (Afrikaans Edition) Jan 7, 2021
Wie is Koster regtig?
Selfs in hierdie rustigheid voel dit soms hoe die verlede hom wil inhaal.
Rooi Papawers (Afrikaans Edition) Dec 31, 2019
Kommentaar: 'n Onheilspellende moordverhaal wat kriewelinge langs jou ruggraat laat afloop. Nico Schamrel vleg en tooi genadeloos met sy lesers se emosies en vrese in hierdie tergende moordstorie waarin die leser op en wakker tussen die lyne moet lees. - Hasepad Uitgewers.
Die Griesels van Poespasvlei: Deel 2 (Afrikaans Edition) Nov 23, 2020
Self-publikasie Bemarking (Afrikaans Edition) Aug 10, 2020
Jou stap-vir-stap handleiding oor self-publikasie, uitgewers en goeie idees om jou boek te bemark.
Die skrywer deel sy ondervinding en kennis met die leser en neem jou op die pad na 'n suksesvolle publikasie.
Dit dek ook jou outeursreg volgens die Suid-Afrikaanse Wet en maak jou bewus van slaggate. Indien jy meer wil weet oor dienslewering, omslagontwerp en tipografie, is hierdie handleiding uiters handig en insiggewend. Daar word veral op bemarking gefokus en 'n lys van diensverskaffers verskyn agter in die handleiding. Daar is ook goeie raad om die beste uitgewer te kies vir self-publikasie.
Met 'n tikkie humor word die pad na sukses soveel korter!
Prente in my kop (Afrikaans Edition) Jun 6, 2020
Elke kortverhaal word met 'n foto geplaas sodat die leser die verhaal daarmee kan vereenselwig. PRENTE IN MY KOP is 'n afwisseling van die normale kortverhaalbundels – die artistiese aanbieding en uitleg van die boek is vars en oorspronklik.
Geagte Mej. de Kock, (Afrikaans Edition) Dec 17, 2020
Die biografie van 'n sendeling – aangrypend neergepen deur 'n gejaarde vrou wat haar jongmenslewe opgeoffer het om ander te help.
Hierdie is die oorspronklike geskrifte van Magdalena (de Kock) Steytler, wat verlore was en weer gevind is deur haar familie en oorhandig was aan die skrywer. Dit is waardevole inligting wat as Africana Geskiedenis beskou kan word. Hierdie skrywe is tot op die woord oorspronklik met meer geskiedkundige inligting bygevoeg. Dit vat spanning, intrige en oomblikke wat jou diep sal raak. Dit openbaar ook die leefwyse en onstandighede tussen die tydperk 1983 – 1970, die leefwyse van sendelinge en bygelowe van inboorlinge – asook aangrypende oomblikke waarin die dood skielik kom soos 'n dief in die nag.
Die Griesels van Poespasvlei (Afrikaans Edition) Apr 20, 2020
Van struggle en suffer kan jy die Griessels niks vertel nie. Myn-blaster Frik blaas alles op; as dit nie die three tone stasiewa is nie, is dit die brug op die N2. Die tweeling sukkel met die eenmaaltafel, Fanny is vreemd omdat sy van die begraafplaas kom en Kees kom van onder die pienk lakens, die dat hy skeeftrek. Neef Fanie Flopgekom dra ook by as car guard. Al wat hy nog kort is 'n cherry, maar hy het darem 'n video. Doorsie het 'n geheime tatoe waarmee sy almal op hul tone hou en haar lewensmaat, Letitia, ken van WWE stoei. Ma-Popsie tel die sterre en stop onderbroeke, al het sy 'n slap nek. Daar is net een hond soos Blackie, die enigste swarte in Poespasvlei.
Steppie lyk soos heuningwas (Afrikaans Edition) Mar 8, 2020
Van haar kosbaarste besittings is 'n prent van beeste, dagboeke en haar kansellap. Die mees kosbaarste van alles, meer as haar eie geluk – haar spesiale seun, Tos.Die groot vloed was God se straf. Sy vlug weg van die skim op 'n swart perd. Saam met haar is die ding waaroor kadawer-asem grynslag – 'n satanpes.Al wat Steppie voor vra is vergifnis en om weer op haar heuwel te sit. Dalk aanskou sy 'n wonderwerk? Sal dít haar finale oorwinning wees of moet sy verder boet vir haar sonde?Daar is orals wonderwerke – jy moet net dieper kyk.
Engela: Kortverhaalbundel (Afrikaans Edition) Nov 4, 2019
Die aanhaling kom uit een van Nico se kortverhale in hierdie bundel. Hy kon nie sy eie skryfwerk beter beskryf het nie! Hy het die gawe om uit 'n eenvoudige storielyn fantasie op te tower. Met fyn nuanses lok hy die leser om dieper te lees en emosies te ervaar as wat soms aardse, eenvoudige karakters sou suggereer en wat aan elkeen van sy stories 'n diep menslike karakter gee. Hy stel ons voor aan karakters wat groter is en meer beleef as die hier en nou. Hy vleg temas uit folklore, legendes en sprokies en dikwels uit die Bybel vernuftig in die konstruksie van sy verhale in en bring dit tot diepsinnige en verrassende ontknopings. Die eg menslike stories grens dikwels aan die bonatuurlike en feëtjieverhale met 'n ryk simboliek. Hy trek jou tot binne-in die stories met haarfyn beskrywings van die situasies en atmosfeer.
Lesers moet nie verwag om die tipiese tydskrifkortverhale in die bundel te lees nie. Sy verhale is in n klas van hulle eie; vir die fynproewer tot oneindige genot; vir voornemende skrywers 'n literêre les. Vir ons ander? Lees self!
Resensie deur Prof. dr. Gert van Jaarsveld (em.) D.Lit. (UV), MA (RAU), THOD (NKP)
Boekomslag foto / Front cover photo - award winning photographer David Heger (Czech Republic): http://www.photoheger.com/